Club Polideportivo Mérida

O **Club Polideportivo Mérida** foi un club de fútbol español da cidade de Mérida, en Estremadura. Foi fundado en 1912 e desapareceu no ano 2000. O seu sucesor actualmente é o seu antigo filial, o Mérida Unión Deportiva.

## Historia 
O 28 de decembro de 1912 fundouse a **Sportiva Emeritense**, o embrión do CP Mérida. En 1920, pasou a chamarse **Club Catalanes** debido á orixe dos militares do acuartelamento emeritense, mentres paralelamente, en 1921, empregados de Renfe fundan o **Club M.Z.A.** (Madrid-Zaragoza-Alacant).

Pouco despois, ambos os clubs fusiónanse e xorde o **Club Emérita**, que tivo como presidente a Juan Bohoyo. O Emérita participou por primeira vez nun campionato rexional na tempada 28-29 e xa na 31-32 foi campión rexional.

Durante a Guerra civil española, o fútbol en Mérida paralízase. Logo desta, en 1939, rexorde o club co nome **Sociedad Deportiva Emeritense**.

### 1940 ata 1970 
No seu primeiro ano foi subcampión rexional e na tempada 1943-44 participou por primeira vez en categoría nacional, Terceira División.

Tras catro anos en Terceira, na 46-47, baixa a Rexional. Dous anos despois (48-49), o Emeritense volve a Terceira, onde estará ata a 60-61. Nas campañas 54-55, 55-56 e 56-57, o club marcou un fito ao xogar tres fases de ascenso a Segunda.

Tras un ano en Rexional (61-62), o Emeritense sobe invicto de novo á Terceira División. O club permanece en Terceira ata a 70-71. Antes, en 1966, pasou a ser **Mérida Industrial C.F.**

### Décadas dos setenta e oitenta 
Na 76-77, o Industrial volve a Terceira, ascendendo á recentemente creada Segunda División B na 79-80. O ascenso chegou o 11 de maio ao gañar 1-0 ao Vélez con gol de Paco, tendo o presidente José Fouto Carvajal só 26 anos.

A aventura durou un ano. Desde a 81-82 ata a 88-89, o Mérida seguiu en Terceira. Ao acabar a 84-85, pasou a ser **Club Polideportivo Mérida**. O 28 de maio de 1989 chega o segundo ascenso a Segunda B ao gañar 2-0 ao Coria con goles de Chovi e Edu Pla, con Fouto Carvajal na presidencia.

### Desde 1990, a época dourada, ata a súa desaparición 
Tras dous anos en Segunda B, o Mérida sobe a Segunda División o 22 de xuño de 1991 ao gañar 0-1 ó Osasuna Promesas con gol de Ricardo.

Desde a 91-92 ata a 99-00, o Mérida vive a súa etapa dourada: 2 anos en Primeira División e 7 en Segunda División. O primeiro ascenso á Primeira División chegou o 27 de maio de 1995 ao gañar 0-1 ao Eibar con gol de Cuéllar, converténdose no primeiro equipo estremeño en alcanzar a máxima categoría do fútbol español. O segundo chegou o 1 de xuño de 1997 ao gañar 2-0 ao Leganés con dobrete de Quique Martín.

Durante esta etapa o Mérida chegou en dúas ocasións ata os 1/4 de Final da Copa do Rei, a última no ano 2000, sendo eliminado polo Real Madrid na prórroga a 3 minutos do final do partido.

Os riscos ecónomicos provocados durante a xestión de José Fouto Carvajal abocaron na desaparición do **Club Polideportivo Mérida** o 31 de agosto de 2000, tomando a substitución a súa filial, o Mérida Promesas (3ª División), que pasou a chamarse **Mérida Unión Deportiva**.

## Uniforme 
* **Uniforme titular**: Camiseta branca, pantalón negro, medias brancas. 
* **Uniforme alternativo**: Camiseta vermella, pantalón negro, medias vermellas.

## Estadio 
## Datos do club 
* **Tempadas en 1ª**: 2
* **Tempadas en 2ª**: 7 
* **Tempadas en 2ªB**: 3 
* **Tempadas en 3ª**: 37 
* **Posto histórico**: 47º 
* **Mellor posto en Primeira**: 19º (tempada 97-98) 
* **Peor posto na en Primeira**: 21º (tempada 94-95)
* **Mellor clasificación en Copa do Rei**: Cuartos de final

## Historial na liga 
|valign="top" width=0%|

|valign="top" width=0%|

|}

## Xogadores destacados 
*  Adolfo Aldana
*  Pablo Alfaro
*  Santiago Cañizares
*  Leonardo Biagini
*  Leo Franco
*  Predrag Juric
*  Leonardo Pereira
*  Mono Montoya
*  Goran Vucevic
*  Miguel Ángel Benítez
*  Jerzy Podbrożny
*  Nikolai Pissarev
*  Rade Tošić
*  Gonzalo de los Santos

## Adestradores 
*  Sergije Krešić (1994-1997)
*  Jorge D'Alessandro (1996-1998)
*  Paco Herrera (1998-1999)
*  Juan Señor (1999-2000)

## Palmarés 
* **Segunda División (2)**: 1994–95, 1996–97
* **Terceira División (3)**: 1956–57, 1979–80, 1988–89 
* Subcampión de Terceira División (3): 1954–55, 1981–82, 1987–88

## Véxase tamén 
* Mérida Unión Deportiva